Nkunuma yɛ eduadzewa a no ho hia ara yie ma nyimpadua no. Obiara tum dzi; dɛ panyin anaa abofra gye dɛ nyimpa adatserfo aka dj mma wonndzi. Ne brofo dzin nye “Okro” anaa “Okra” Sɛ yedze nkunuma a, edzibandur ahorow pii na ɔdze ma nyimpadua no ma otum nya ahoɔdzen dzi no dwuma na ɔsan bɔ nyimpadua no ho ban fi yarba ho. Nkunuma dzi dwumason ma nyimpadua no; hɔn mu bi na odzidzi do yi. Yetum dze yɛ frɔwee, na binom so tum twitwa gu nsu mu nom ho nsu no.
Nkunuma kitsa edzibandur a ɔkotsia esikyire yarba na “kidney” yarba. Ɔnam faeba no dodow a ɔwɔ nkunuma mu ntsi, otum boa dandan esikyire no dodow a ɔwɔ nyimpadua no mu amma annyɛ kɛse. No dɛm ntsi, sɛ obi wɔ esikyire yarba mpo a, nkunuma yi tum boa no tsew esikyire no dodow a ɔkɔ hɛn nson no mu do. Sɛ obi nya esikyire yarba a, dɛ obenya kidney yarba no so wɔ sor mbom nkruma tum bɔ dɛm nyimpa no ho ban dɛ onnkenya “kidney” yarba ntsɛmtsɛm.
Adatserfo taa kamfo nkruma ma hɔn a wɔwɔ ntsehyeewa (asthma) dɛ oye dɛ wɔdze nkunuma bɛka hɔn edziban ho edzi no daadaa. Wɔkyerɛ dɛ nhwehwɛmu ada no edzi dɛ, nkruma kitsa edzibandur soronko a ɔkotsia ntsehyeewa nyarba.
Nkruma boa bɔ enyi ho ban. Nkunuma kitsa edzibandur bi tse dɛ, vaetamin A na “Anti-oxidants” a wɔkotsia ndzɛmba bi a ɔwɔ nyimpadua no mu a onndzi dwuma biara. Dɛm ndzɛmba yi ba nyimpadua no mu ɔnam dwumadzi a ɔkɔ do wɔ nyimpadua no mu a ɔkotsia sɛlls a ɔboa bɔ enyi ho ban naasa sɛ yedze nkunuma a, ɔboa bɔ enyi ho ban fi ndzɛmba a ɔkotsia no no ho tsitsiriw nye dza a ɔdze kataratse ba no ho. Edzibandur vaetamin, A, na C a ɔwɔ nkunuma mu no na odzi dɛm dwumason no boa enyi no.
Nkunuma boa ma nyimpa no honam yɛ fɛw. Vaetamin C a ɔwɔ nkruma mu no boa siesie dza ɔboa ma honam no yɛ fɛw yɛ dɛ abofra ne dze. Edzibandur a ɔwɔ nkunuma mu no boa honam no ma ɔnntwentwem na ama honam no enyin. Vaetamin ‘K’a ɔwɔ nkruma mu no san boa ma dompe a ɔwɔ nyimpadua no mu no yɛ dzen ara yie.
Bio, nkruma kitsa ‘’Anti-inflammatory’’ ahoɔdzen a a ɔboa ma honam akwaa no nya ahoɔdzen soronko. Ɔnnyɛ iyi nko, nkunuma tum tum sa menmu kur na ɔnsan so boa tu ayamutsim ase.
Dwuamason a nkunuma tum so dzi boa nyimpadua no nye dɛ, okitsa ahoɔdzen dur bi a otum sa yamu kur anaa kur a  ɔtɔ yafum no mu nkankanara nye “Peltic” yamu kur.
Nkunuma ye ma nyimpadua no ntsi oye dɛ nyimpa biara bedzi bi gye dɛ datser ahyɛ wo dɛ mma nndzi bi ɔnam apɔwmudzen nsɛm ho ntsi.
`
